CELEX: 32017R0481
Language: mt
Date: 2017-03-20 00:00:00
Title: Regolament ta' Implimentazzjoni tal-Kummissjoni (UE) 2017/481 tal-20 ta' Marzu 2017 li jemenda l-Anness I tar-Regolament (KE) Nru 798/2008 dwar l-entrata għall-Istati Uniti tal-Amerka fil-lista ta' pajjiżi terzi, territorji, żoni jew kumpartimenti li minnhom jistgħu jiġu importati ċerti prodotti tat-tjur lejn l-Unjoni jew isir tranżitu minnha fir-rigward tal-influwenza tat-tjur b'patoġeniċità għolja (Test b'rilevanza għaż-ŻEE. )

21.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/15
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/481
   tal-20 ta' Marzu 2017
   li jemenda l-Anness I tar-Regolament (KE) Nru 798/2008 dwar l-entrata għall-Istati Uniti tal-Amerka fil-lista ta' pajjiżi terzi, territorji, żoni jew kumpartimenti li minnhom jistgħu jiġu importati ċerti prodotti tat-tjur lejn l-Unjoni jew isir tranżitu minnha fir-rigward tal-influwenza tat-tjur b'patoġeniċità għolja
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-frażi introduttorja tal-Artikolu 8, l-ewwel subparagrafu tal-punt 1 tal-Artikolu 8, il-punt 4 tal-Artikolu 8, u l-Artikolu 9(4)(c) tagħha,
   Wara li kkunsidrat id-Direttiva tal-Kunsill 2009/158/KE tat-30 ta' Novembru 2009 dwar il-kundizzjonijiet tas-saħħa ta' bhejjem li jirregolaw il-kummerċ intra-Komunitarju, u l-importazzjoni ta' tajr u bajd għat-tfaqqis minn pajjiżi terzi (2), u b'mod partikolari l-Artikoli 23(1), 24(2) u 25(2) tagħha,
   Billi:
   
               (1)
            
            
               Ir-Regolament tal-Kummissjoni (KE) Nru 798/2008 (3) jistabbilixxi r-rekwiżiti dwar iċ-ċertifikazzjoni veterinarja għall-importazzjonijiet fl-Unjoni u t-tranżitu minnha, inkluż il-ħżin waqt it-tranżitu, tat-tjur u l-prodotti tat-tjur (“il-prodotti”). Dan jistipula li dawk il-prodotti jistgħu jiġu impurtati fl-Unjoni u jgħaddu minnha bi tranżitu, mill-pajjiżi terzi, mit-territorji, miż-żoni jew mill-kompartimenti mniżżla fil-kolonni 1 u 3 tat-tabella fil-Parti 1 tal-Anness I tiegħu.
            
         
               (2)
            
            
               Ir-Regolament (KE) Nru 798/2008 jistabbilixxi wkoll il-kundizzjonijiet biex pajjiż terz, territorju, żona jew kompartiment ikun jista' jitqies ħieles mill-influwenza tat-tjur b'patoġeniċità għolja (HPAI).
            
         
               (3)
            
            
               L-Istati Uniti tal-Amerka huma elenkati fil-Parti 1 tal-Anness I tar-Regolament (KE) Nru 798/2008 bħala pajjiż terz li minnu jistgħu jiġu impurtati prodotti fl-Unjoni u jgħaddu minnha bi tranżitu, mingħajr restrizzjoni minħabba l-preżenza tal-HPAI.
            
         
               (4)
            
            
               Il-Ftehim bejn il-Komunità Ewropea u l-Istati Uniti tal-Amerka dwar miżuri sanitarji li jipproteġu s-saħħa pubblika u s-saħħa tal-annimali fil-kummerċ tal-annimali ħajjin u tal-prodotti tal-annimali (“il-Ftehim”) (4), kif approvat bid-Deċiżjoni tal-Kunsill 1998/258/KE (5), jipprovdi għal rikonoxximent reċiproku tal-miżuri ta' reġjonalizzazzjoni f'każ ta' tifqigħat tal-marda fl-Unjoni jew fl-Istati Uniti tal-Amerka.
            
         
               (5)
            
            
               Fl-4 ta' Marzu 2017, l-Istati Uniti tal-Amerka kkonfermaw il-preżenza tal-HPAI tas-sottotip H7N9 fi stabbiliment tat-tjur fil-Kontea ta' Lincoln fl-Istat ta' Tennessee. Għaldaqstant it-territorju kollu ta' dak il-pajjiż terz ma jistax jibqa' jitqies ħieles minn dik marda.
            
         
               (6)
            
            
               L-awtoritajiet veterinarji tal-Istati Uniti tal-Amerka stabbilew żona tal-kontroll ta' 10 km madwar l-azjenda milquta, li kienet tinkludi l-kontej Lincoln, Franklin u Moore fl-Istat ta' Tennessee u l-kontej ta' Madison u Jackson fl-Istat ta' Alabama. L-awtoritajiet veterinarji tal-Istati Uniti tal-Amerka ssospendew il-ħruġ taċ-ċertifikati veterinarji għall-kunsinni tal-prodotti maħsuba għall-esportazzjoni lejn l-Unjoni minn dawn il-kontej u implimentaw politika ta' eradikazzjoni biex jikkontrollaw l-HPAI u jillimitaw it-tixrid tagħha.
            
         
               (7)
            
            
               L-Istati Uniti tal-Amerka ppreżentaw informazzjoni dwar il-qagħda epidemjoloġika fit-territorju tagħhom u dwar il-miżuri meħuda għall-prevenzjoni ta' aktar tixrid tal-HPAI, u l-Kummissjoni evalwatha. Abbażi ta' dik l-evalwazzjoni, kif ukoll tal-impenji stabbiliti fil-Ftehim u l-garanziji previsti mill-Istati Uniti tal-Amerka, sabiex jitħares id-dritt tal-Unjoni b'rabta mar-riskji għas-saħħa tal-annimali minħabba l-introduzzjoni ta' prodotti fl-Unjoni li jkunu ġejjin mill-Istati Uniti tal-Amerka, huwa xieraq li jsiru restrizzjonijiet fuq l-introduzzjoni ta' prodotti fl-Unjoni mill-kontej tal-Istati ta' Tennessee u Alabama milquta bl-HPAI. Għalhekk, l-entrata għall-Istati Uniti tal-Amerka fil-lista fil-Parti 1 tal-Anness I tar-Regolament (KE) Nru 798/2008 jenħtieġ tiġi emendata biex tqis ir-reġjonalizzazzjoni ta' dan il-pajjiż terz minħabba t-tifqigħat attwali tal-HPAI.
            
         
               (8)
            
            
               Għaldaqstant, l-Anness I tar-Regolament (KE) Nru 798/2008 jenħtieġ jiġi emendat kif xieraq.
            
         
               (9)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-Parti 1 tal-Anness I tar-Regolament (KE) Nru 798/2008 hija emendata skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta' Marzu 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 18, 23.1.2003, p. 11.
   
      (2)  ĠU L 343, 22.12.2009, p. 74.
   
      (3)  Ir-Regolament tal-Kummissjoni (KE) Nru 798/2008 tat-8 ta' Awwissu 2008 li jistabbilixxi lista ta' pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta' tjur u prodotti tat-tjur fil-Komunità u r-rekwiżiti ta' ċertifikazzjoni veterinarja (ĠU L 226, 23.8.2008, p. 1).
   
      (4)  ĠU L 118, 21.4.1998, p. 3.
   
      (5)  ĠU L 118, 21.4.1998, p. 1.
   
      ANNESS
      Fil-Parti 1 tal-Anness I tar-Regolament (KE) Nru 798/2008, l-entrata għall-Istati Uniti tal-Amerka qed tinbidel b'dan li ġej:
      
                  Kodiċi ISO u isem il-pajjiż terz jew it-territorju
               
               
                  Kodiċi tal-pajjiż terz, tat-territorju, taż-żona jew tal-kompartiment
               
               
                  Deskrizzjoni tal-pajjiż terz, tat-territorju, taż-żona jew tal-kompartiment
               
               
                  Ċertifikat veterinarju
               
               
                  Kundizzjonijiet speċifiċi
               
               
                  Kundizzjonijiet speċifiċi
               
               
                  Status tas-sorveljanza tal-influwenza tat-tjur
               
               
                  Status tat-tilqim kontra l-influwenza tat-tjur
               
               
                  Status tal-Kontroll tas-Salmonella (6)
               
            
                  Mudelli
               
               
                  Garanziji addizzjonali
               
               
                  Data tal-għeluq (1)
               
               
                  Data tal-ftuħ (2)
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  6 A
               
               
                  6B
               
               
                  7
               
               
                  8
               
               
                  9
               
            
                  “US — l-Istati Uniti tal-Amerka
               
               
                  US-2.23
               
               
                  L-Istat ta' Tennessee:
                  
                               
                           
                           
                              il-Kontea ta' Lincoln,
                           
                        
                               
                           
                           
                              il-Kontea ta' Franklin, u
                           
                        
                               
                           
                           
                              il-Kontea ta' Moore
                           
                        
               
                  WGM
               
               
                  VIII
               
               
                  P2
               
               
                  4.3.2017
               
               
                   
               
               
                   
               
               
                   
               
               
                   
               
            
                  POU, RAT
               
               
                   
               
               
                  N
                  P2
               
               
                   
               
               
                   
               
               
                   
               
            
                  BPR, BPP, DOC, DOR, HEP, HER, SRP, SRA, LT20
               
               
                   
               
               
                  A
               
               
                   
               
               
                  S3, ST1
               
            
                  US-2.24
               
               
                  L-Istat ta' Alabama:
                  
                               
                           
                           
                              il-Kontea ta' Madison, u
                           
                        
                               
                           
                           
                              il-Kontea ta' Jackson
                           
                        
               
                  WGM
               
               
                  VIII
               
               
                  P2
               
               
                  4.3.2017
               
               
                   
               
               
                   
               
               
                   
               
               
                   
               
            
                  POU, RAT
               
               
                   
               
               
                  N
                  P2
               
               
                   
               
               
                   
               
               
                   
               
            
                  BPR, BPP, DOC, DOR, HEP, HER, SRP, SRA, LT20
               
               
                   
               
               
                  A
               
               
                   
               
               
                  S3, ST1”